smcproject/ml-wiki-sentences huggingface dataset:
രംഗം മൂന്നിൽ ഭീഷ്മകന്റെ മകൻ രുഗ്മി ഭീഷ്മകനോട് ശ്രീകൃഷ്ണൻ യാദവൻ ആണ് ക്ഷത്രിയർക്ക് യാദവരുമായി ബന്ധം പറ്റില്ല എന്നെല്ലാം പറയുന്നു.
മാത്രമല്ല ചേദിരാജാവായ ശിശിപാലനു രുക്മിണിയെ നൽകാൻ ആയി ആവശ്യപ്പെടുന്നു.
വാസുദേവനോട് വൈരമരുത് എന്ന് ഭീഷ്മകൻ മകനെ ഉപദേശിക്കുന്നു.
രംഗം നാലിൽ രുക്മിണി “ചേദിരാജാവായ ശിശുപാലനാണു തന്നെ നൽകാൻ പോകുന്നത് “ എന്ന് സ്നേഹമുള്ള ഒരു സഖി രഹസ്യമായി പറഞ്ഞറിഞ്ഞ രുക്മിണി സങ്കടം സഹിക്കാനാവാതെ കണ്ണുനീരിൽ കുളിച്ച കുചകുംഭങ്ങളോടെ ശ്രീകൃഷ്ണനെ ഓർത്ത് വിലപിച്ചു.
രംഗം അഞ്ചിൽ വിശേഷപ്പേട്ട ആഭരണങ്ങളെല്ലാം ഉപേക്ഷിച്ചു ഇപ്രകാരം വല്ലാതെ കരഞ്ഞു കൊണ്ടിരുന്ന രുക്മിണി ദയാലുവായ ഒരു ബ്രാഹ്മണനെ തന്റെ അരികിലേക്കു വരുത്തി.
ആ മത്തേഭഗാമിനി അദ്ദേഹത്തിന്റെ കാല്ക്കൽ നമസ്കരിച്ച് സങ്കടത്തോടെ തന്റെ സ്ഥിതി ശ്രീകൃഷ്ണനെ അറിയിക്കാൻ ആവശ്യപ്പെട്ടു.
രുക്മിണിയെ സമാശ്വസിപ്പിച്ച് ബ്രാഹ്മണൻ സന്തോഷപൂർവ്വം ശ്രീകൃഷ്ണ സമീപത്തേയ്ക്ക് യാത്രയാവുന്നു.
രംഗം ആറിൽ ദ്വാരക ആണ്.
ബ്രാഹ്മണൻ കൃഷ്ണനോട് ചെന്ന് കാര്യങ്ങൾ പറയുന്നു.
ശ്രീകൃഷ്ണൻ രുക്മിണിയെ കൊണ്ട് പോരാനായി തേര് കൊണ്ടുവരാൻ ആജ്ഞാപിക്കുന്നു.
ബ്രാഹ്മണനും കൃഷ്ണനും കൂടി തേരിൽ കേറി പോകുന്നു.
രംഗം ഏഴിൽ ശ്രീകൃഷ്ണൻ എത്തിയ വിവരം ബ്രാഹ്മണൻ രുക്മിണിയെ അറിയിക്കുന്നു.
രുക്മിണി ബ്രാഹ്മണനെ വന്ദിച്ചു യാത്രയാക്കുന്നു.
രംഗം എട്ടിൽ ശ്രീകൃഷ്ണൻ ഭീഷ്മകനെ കാണുന്നു.
രുക്മിണിയുടെ വിവാഹം കാൺമാനായി വന്നതാണെന്ന് കൃഷ്ണൻ അറിയിക്കുന്നു.
രംഗം ഒമ്പതിൽ ചേദിരാജധാനി ആണ്.
ശ്രീകൃഷ്ണൻ വിദർഭയിൽ എത്തിയതറിഞ്ഞ ശിശിപാലൻ സഭയിൽ വന്ന് മറ്റുള്ളവരുമായി ഇനി എന്ത് വേണം എന്ന് ആലോചിക്കുന്നു.
രംഗം പത്തിൽ ബ്രാഹ്മണർ തമ്മിൽ സംസാരിക്കുന്നതാണ്.
ശേഷം എല്ലാവരും രുക്മിണിയുടെ വിവാഹമഹോത്സവത്തിനായി പുറപ്പെടുന്നു.
രംഗം പതിനൊന്നിൽ വിദർഭരാജധാനിയിൽ രുക്മിണിയുടെ വിവാഹമണ്ഡപം ആണ്.
സാരിനൃത്തത്തോടേ പ്രവേശിക്കുന്ന രുക്മിണി വേദിയിൽ ബ്രാഹ്മണൻ പൂജിയ്ക്കുന്ന ദേവീവിഗ്രഹത്തെ തൊഴുത് മാറി നിൽക്കുന്നു.
ശേഷം രുക്മിണി ബ്രാഹ്മണനിൽ നിന്നും വരണമാല്യം വാങ്ങി കൃഷ്ണനെ മാല ഇട്ടു വരിക്കുന്നു.
കൃഷ്ണൻ രുക്മിണിയുടെ കരം ഗ്രഹിച്ചു തേരിൽക്കയറി യാത്രയാവുന്നു.
ഭീരു വരണവൃത്താന്തം ശിശുപാലനെ അറിയിക്കുന്നു.
ശിശുപാലൻ ക്രുദ്ധനായി, കൃഷ്ണനെ അന്വേഷിച്ചു വരുന്നു.
അവർ തംമിൽ യുദ്ധം തുടങ്ങുന്നു.
യുദ്ധത്തിൽ ശിശുപാലൻ കൃഷ്ണന്റെ ശരവർഷമേറ്റ് തോറ്റോടുന്നു.
കൃഷ്ണൻ രുക്മിണി സമേതനായ് തേരിലേറി യാത്രയാവുന്നു.
രംഗം പന്ത്രണ്ടിൽ ഭീരു, രുഗ്മിയോട് ചെന്ന് വാർത്തകൾ അറിയിക്കുന്നു.
രുഗ്മി ശ്രീകൃഷ്ണനെ വധിക്കാനായി വാളെടുത്ത് പുറപ്പെടുന്നു.
രംഗം പതിമൂന്നിൽ രുഗ്മിയും ശ്രീകൃഷ്ണനും തമ്മിൽ യുദ്ധം.
രുഗ്മി തോൽക്കുന്നു.
രുഗ്മിയെ വധിക്കാൻ പുറപ്പെടുന്ന ശ്രീകൃഷ്ണനെ രുക്മിണി തടയുന്നു.
ശ്രീകൃഷ്ണൻ രുഗ്മിയെ വിട്ടയക്കുന്നു.
രംഗം പതിനാലിൽ ദ്വാരക ആണ്.
ശ്രീകൃഷ്ണനെ തടയുന്നവരെ നേരിടാനായി ബലരാമൻ തയ്യാറാകുന്നു.
എന്നാലതിന്റെ ആവശ്യമില്ല കൃഷ്ണൻ തന്നെ എല്ലാവരേയും തോൽപ്പിക്കുമെന്ന് സാത്യകി ബലരാമനോട് പറയുന്നു.
രംഗം പതിനഞ്ചിൽ ജരാസന്ധൻ വന്ന് ശ്രീകൃഷ്ണനോടെതിരിടുന്നു.
തുടർന്ന് യുദ്ധം.
യുദ്ധത്തിൽ ജരാസന്ധനും ഭീരുവും കൃഷ്ണന്റെ ശരവർഷമേറ്റ് തോറ്റോടുന്നു.
രംഗം പതിനാറിൽ ശ്രീകൃഷ്ണനും രുക്മിണിയും ദ്വാരകയിൽ സ്വസ്ഥമായി വസിക്കുന്നതോടെ രുഗ്മിണീസ്വയംവരം കഥ സമാപിക്കുന്നു.
രുക്മവതി
ഒരു മലയാള ഭാഷ വൃത്തമാണ് രുക്മവതി .
ഇതിന് ചമ്പകമാലാ എന്നും പേരുണ്ട്.
ലക്ഷണം “ ഭം മസഗം കേൾ ചമ്പകമാലാ ”
ഉദാഹരണം “ ചമ്പകമാലാ ചുംബികപാലാ
” അവലംബം ↑ ↑ വൃത്തമ‍‍ഞ്ജരി ഏ.
രുക്മി ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
This article is written like a personal reflection or essay rather than an encyclopedic description of the subject .
കൃഷ്ണൻ രുക്മിണിയെ അപഹരിക്കുന്നു രുക്മീ(രുഗ്മി)ചരിതം
മഹാഭാരതത്തിലും ഭാഗവതത്തിലും പ്രതിപാദിച്ചിരിക്കുന്ന ഒരു ദുരന്തകഥാപാത്രമാണ് രുക്മി (രുഗ്മി ) .
ഇദ്ദേഹം കൃഷ്ണന്റെ അളിയനും , രുക്മിണിയുടെ സഹോദരനുമായിരുന്നു.
സകലരാലുമപമാനിക്കപ്പെട്ട് തിരസ്കൃതനായി ജീവിച്ചയിദ്ദേഹത്തെ, അവസാനം കൃഷ്ണസോദരനായ ബലരാമൻ വധിക്കുന്നു .
ഭഗവാൻ കൃഷ്ണനും ഇദ്ദേഹത്തെ വളരെയധികമപമാനിക്കുന്നുണ്ട് .
കൃഷ്ണന്റെ സങ്കല്പ്പമനുസരിച്ചായിരുന്നു ഇദ്ദേഹത്തിന്റെ അന്ത്യം .
കൃഷ്ണന്റെ ഭാര്യാസഹോദരനെന്ന പരിഗണന ഒരിടത്തുമിദ്ദേഹത്തിനു ലഭിക്കുന്നില്ല .
രുക്മി; കൌണ്ടിനപുരിയുടെ രാജാവായ ഭീഷ്മകന്റെ മൂത്തപുത്രനാണ് .
ഇദ്ദേഹത്തിന്റെ മാതാവ് ഭീഷ്മകന്റെ പത്നിയായ സുഭദ്രയായിരുന്നു  [ ശ്രീകൃഷ്ണന്റെ സോദരിയായ സുഭദ്രയല്ല  ഈ സുഭദ്ര ].
ഇദ്ദേഹത്തിന്റെ അനുജത്തിയായി രുക്മിണി ജനിച്ചു .
രുക്മിണി സാക്ഷാൽ മഹാലക്ഷ്മി തന്നെയാണ് .
അപ്പോൾ ലക്ഷ്മിയുടെ ജ്യേഷ്ഠനെന്ന പദവിയാണ്‌ രുക്മിക്ക് .
രുക്മിയുടെ അഭിമാനവും ക്രോധവും പ്രശസ്തമാണ്.
ജനനം മുതൽക്കുതന്നെ ഇദ്ദേഹം വലിയ അഭിമാനിയും സത്യവാനും കോപിഷ്ഠനും പരാക്രമിയുമായിരുന്നു.
ഇദ്ദേഹത്തിനു അനുജത്തിയായ രുക്മിണിയോടു വളരെ വാത്സല്യമുണ്ടായിരുന്നു .
ഭീഷ്മകന് സ്വന്തം മകന്റെ ധൈര്യത്തിലും , പരാക്രമത്തിലും , സത്യത്തിലും വലിയ മതിപ്പായിരുന്നു .
ഇത്തരത്തിൽ രുക്മി നാടെങ്ങും പ്രശസ്തിയാര്ജിച്ചു.
ഭീഷ്മകന്റെ മകൻ എന്നുള്ള പരിഗണനയിൽ രുക്മിക്ക് പരശുരാമന്റെ ശിഷ്യത്വം ലഭിക്കുകയും അദ്ദേഹത്തിന്റെ പക്കൽ നിന്ന് ബ്രഹ്മാസ്ത്രവും ഭർഗവാസ്ത്രവും ലഭിക്കുകയും ചെയ്തു.
മറ്റൊരിക്കൽ രുക്മി ആയുധവിദ്യ പഠിക്കാനായി , രുക്മി ദ്രുമാഃ എന്ന  ഒരു കിംപുരുഷപ്രവരന്റെ ശിഷ്യത്വം സ്വീകരിക്കുകയും , ധനുര്വേദം പഠിക്കുകയും ചെയ്തു .
ദ്രുമാ,  രുക്മിയുടെ വീര്യത്തിലും പ്രത്യേകിച്ച് ഗുരുത്വത്തിലും പ്രസന്നനായി .
ഭാരതീയര്ക്ക് അജ്ഞാതമായ പലതരം രഹസ്യവിദ്യകളും രുക്മി അഭ്യസിച്ചു .
അത്തരത്തിൽ , കർണനേക്കാളും മികച്ച യോധാവായി മാറി .
ഈ രുക്മി കൃഷ്ണാർജ്ജുനന്മാരോട് എന്നും മനസ്സ് കൊണ്ട് മത്സരിച്ചിരുന്നു.
ആയുധാഭ്യാസത്തിന് ശേഷം , സന്തുഷ്ട്ടനായ ദ്രുമാവ് , രുക്മിക്ക് വിജയം എന്ന ചാപവും , ഒരു ചട്ടയും ദാനം ചെയ്തു .
ദേവകളുടെ പ്രശസ്തമായ 3 വില്ലികളിൽ ഒന്നായ ഈ  ചാപം കൃഷ്ണന്റെ വൈഷ്ണ വില്ലിനും അർജ്ജുനന്റെ വില്ലിനും ഒപ്പം തേജസ് ഉള്ളതും കർണന്റെ വിജയം എന്നു പേരുള്ള ചാപത്തേക്കാളും ശ്രേഷ്ഠവും ആയിരുന്നു.
ജരാസന്ധ സഹായി ആയി എന്നും നില കൊണ്ട് രുക്മി 17 വട്ടം യാദവരെ ആക്രമിക്കാൻ എത്തിയ ജരാസന്ധ സേനയിൽ പ്രധാനി ആയിരുന്നു.
കൃഷ്ണനും രുക്മിയും
ആ സമയത്താണ് , രുക്മിണിയെ കൃഷ്ണൻ അപഹരിക്കുന്നത് .
രുക്മി ഇത് നല്ലൊരു അവസരമായി കരുതി .
തന്റെ രഹസ്യവിദ്യകൾ പ്രദർശിപ്പിച്ചു കൃഷ്ണനെ തോല്പ്പിക്കാൻ സാധിക്കുമെന്ന് അദ്ദേഹത്തിനു ഉറപ്പായിരുന്നു .
അതുകൊണ്ട് , തന്റെ ചാപം കയ്യിലെടുത്തു അദ്ദേഹം ഇങ്ങനെ പ്രതിജ്ഞ ചെയ്തു .
" കൃഷ്ണനെ വധിച്ചു , രുക്മിണിയെയും കൊണ്ടല്ലാതെ ഞാൻ ഇനി കൌണ്ടിനത്തിൽ കാലു കുത്തുകയില്ല ."
ഇത്രയും പറഞ്ഞു , രുക്മി കൃഷ്ണനോട് യുദ്ധത്തിനു പുറപ്പെട്ടു .
കൃഷ്ണന്റെ പുറകെയെത്തിയ രുക്മി , അദേഹത്തെ കപടനെന്നും , പെണ്ണ്പിടിയനെന്നും അന്തസ്സ് ഇല്ലാത്തവനെന്നും പറഞ്ഞ് അപമാനിച്ചു .
എന്നിട്ട് യുദ്ധം തുടങ്ങി .
യുദ്ധത്തിൽ രുക്മിയുടെ തന്ത്രങ്ങൾ ഓരോന്നായി പരാജയപ്പെട്ടു .
ദ്രുമായോട് പഠിച്ച വിദ്യകളൊന്നും വിലപ്പോയില്ല .
അവസാനം രുക്മി തോറ്റു .
കൃഷ്ണൻ രുക്മിയെ മര്മ്മങ്ങള് തോറും എയ്തു വൃണപ്പെടുത്തി അപമാനിച്ചു .
അവസാനം രുക്മിയെ കൊല്ലാനായി , അസ്ത്രം കയ്യിലെടുത്തപ്പോൾ , രുക്മിണി കരഞ്ഞുകൊണ്ട്  ഭഗവാന്റെ കാലുപിടിച്ചു , "തന്റെ ജ്യേഷ്ഠ്ടനെ കൊല്ലരുതേ" എന്ന് നിലവിളിച്ചു .
കൃഷ്ണൻ രുക്മിയെ വെറുതെ വിട്ടു .
അപമാനം
രുക്മിയെ കൊന്നില്ലെങ്കിലും  , കൃഷ്ണൻ അദ്ദേഹത്തെ ഒരു വസ്ത്രം കൊണ്ട് പിടിച്ചു കെട്ടി .
എന്നിട്ട് , അദ്ദേഹത്തിൻറെ തലമുടിയെ അവിടവിടെയായി വടിച്ച്‌ 5 കുടുമകള് ഉണ്ടാക്കി .
മീശയെ ചിന്നഭിന്നമാകി വികൃതമാക്കി.
ശേഷം പെണ്ണിൻറെ ദയവുകൊണ്ട് രക്ഷപ്പെടുന്നവനെന്നും , ആണത്തമില്ലാത്തവനെന്നും പറഞ്ഞു കളിയാക്കി .
രുക്മി തീര്ത്തും അപമാനിതനായി .
ഒടുവിൽ ബലരാമൻ വന്നാണ് അദ്ദേഹത്തെ മോചിപ്പിച്ചത് .
രുക്മിയും ശിവനും
കൃഷ്ണനാൽ അപമാനിതനായ രുക്മി , തിരികെ കൌണ്ടിനത്തില് പോയില്ല .
അദ്ദേഹം അവിടെത്തന്നെ , ഒരു രാജ്യമുണ്ടാക്കി വസിച്ചു .
അതാണ്‌ ഭോജകടം .
പിന്നീട് രുക്മി ശിവനെ തപസ്സു ചെയ്തു .
ശിവൻ പ്രത്യക്ഷനായി , ഒരു ചാപം നല്കി .
എന്നാൽ ഈ ചാപം വിഷ്ണുവിനോട് വിലപ്പോവില്ലെന്നും , എന്നാലും രുക്മിക്ക് വിഷ്ണുവിൽ നിന്നല്ലാതെ മരണമുണ്ടാകില്ലെന്നും വരം നല്കി .
രുക്മീ തിരസ്കരണം
കൃഷ്ണനോട് തോറ്റ രുക്മിക്ക് , വീണ്ടും കൃഷ്ണനോട് സ്നേഹബന്ധം സ്ഥാപിച്ചു അഭിമാനം രക്ഷിക്കണം എന്ന് തോന്നി .
ഇതറിഞ്ഞ കൃഷ്ണൻ രുക്മിയെ കൊല്ലുവാൻ തന്നെ തീരുമാനിച്ചു .
എന്നാലും ഇതറിഞ്ഞ പാണ്ഡവർ രുക്മിയെ ക്ഷണിച്ചു വരുത്തി ഉപച്ചരിച്ചു .
ഈ സമയത്ത് അഭിമാനിയായ രുക്മി , അർജുനന് യുദ്ധത്തിൽ എപ്പോഴെങ്കിലും ഭയമുണ്ടായാൽ താൻ സഹായിക്കാം എന്ന് പറഞ്ഞു.
അതുകേട്ടു അര്ജുനൻ കൃഷ്ണനെ നോക്കിയിട്ട് , രുക്മിക്ക് ചുട്ട മറുപടി നല്കി .
" എനിക്ക് നിങ്ങളുടെ സഹായം ആവശ്യമില്ല .ഞാൻ ഒറ്റയ്ക്ക് അസുരന്മാരെ വധിച്ചു .ഗന്ധര്വ്വന്മാരെ തോല്പ്പിച്ചു , ദേവന്മാരെ തോല്പ്പിച്ചു .ആ എനിക്ക് എന്തിനാണ് നിന്റെ സഹായം ? "
ഇത് ജനങ്ങളെല്ലാം അറിഞ്ഞു .
രുക്മി വീണ്ടും അപമാനിതനായി .
പിന്നീട് രുക്മി പോയത് , ദുര്യോധനന്റെ അടുത്താണ് .
അവിടെച്ചെന്നു , അദ്ദേഹം ദുര്യോധനനെ സഹായിക്കാം എന്ന് പറഞ്ഞു .
എന്നാൽ "അര്ജുനന്റെ ഉചിഷ്ട്ടം താൻ സ്വീകരിക്കില്ല " എന്ന് പറഞ്ഞു  ദുര്യോധനനും രുക്മിയെ അപമാനിച്ചു .
നാണംകെട്ട രുക്മി , ഭോജകടത്തിൽ പോയി വസിച്ചു .
സകലരോടും അമര്ഷംകൊണ്ട രുക്മി , ഭോജകടത്തില് ഒതുങ്ങിക്കഴിഞ്ഞു.
സ്വന്തം രാജ്യത്തിലെ പ്രജകള് പോലും അദ്ദേഹത്തെ കളിയാക്കിക്കൊണ്ട് സംസാരിച്ചു .
ഇതും രുക്മിക്ക് അരോചകമായി .
രുക്മിയുടെ മരണം
രുക്മി കൃഷ്ണനാലും പാണ്ഡവരാലും  തീർത്തും അപമാനിതനായെങ്കിലും അദ്ദേഹം തന്റെ മകളെ കൃഷ്ണന്റെ പുത്രനായ പ്രദ്യുമ്നനാണ് വിവാഹം കഴിച്ചു നൽകിയത് .
സ്വയംവരത്തിൽ വച്ച് പ്രദ്യുമ്നൻ രുക്മിയുടെ പുത്രിയാൽ സ്വയംവരിക്കപ്പെടുകയായിരുന്നു .
രുക്മിപുത്രി രഹസ്യമായി പ്രദ്യുമ്നനെ സ്നേഹിച്ചിരുന്നതാണ് കാരണം .
രുക്മി ഇതറിഞ്ഞെങ്കിലും എതിരഭിപ്രായമൊന്നും പറഞ്ഞില്ല .
രുക്മിയുടെ പുത്രിയിൽ പ്രദ്യുമ്നന് അനിരുദ്ധൻ എന്ന പുത്രനുണ്ടായി .
അനുരുദ്ധനാകട്ടെ , രുക്മിയുടെ പൗത്രിയായ ( മകന്റെ പുത്രി ) രുക്മാവതി യാൽ സ്വയംവരത്തിൽ വച്ച് വരിക്കപ്പെട്ടു .
ഇത്തരത്തിൽ സർവ്വ തരത്തിലും കൃഷ്ണന്റെ കുലബന്ധുവായി മാറിയ രുക്മി , അനിരുദ്ധന്റെ വിവാഹം ആഘോഷപൂർവ്വം കൊണ്ടാടി , കൃഷ്ണനിൽ നിന്നും തനിക്കേറ്റ അപമാനം മറയ്ക്കുവാൻ പരിശ്രമിച്ചു .
രുക്മി കൃഷ്ണനോടുള്ള വൈരം വിസ്മരിച്ചു .
എങ്കിലും തനിക്കേറ്റ അപമാനഭാരം അദ്ദേഹത്തിൻറെ ഹൃദയത്തെ മഥിച്ചുകൊണ്ടിരുന്നു .
ഈ വിവരം അദ്ദേഹത്തിൻറെ സുഹൃത്തായ കലിംഗരാജാവിനു അറിയാമായിരുന്നു .
അനിരുദ്ധന്റെ വിവാഹവേദിയിൽ വച്ച് രുക്മിയുടെ ദുരവസ്ഥ കണ്ടു മനസ്സലിഞ്ഞ കലിംഗ രാജാവ് ,രുക്മിയെ സമീപിച്ചു , ബലരാമനെ ചൂതിനു വിളിക്കാൻ ഉപദേശിച്ചു .
ബലരാമന് ചൂത് വലിയ നിശ്ചയമില്ലെന്നും , അതിനാൽ , ചൂതില് തോല്പ്പിച്ചു അപമാനിക്കാമെന്നും അറിയിച്ചു .
ഇതനുസരിച്ച് , ബലരാമൻ ചൂതിനു വന്നു .
ഓരോ കളിയിലും ബലരാമൻ തോറ്റു.
അവസാനം ഒരു കോടി നിഷ്ക്കം പണയം വച്ച് ഒരു കളി നടത്തി .
അതില് ബലരാമൻ ജയിക്കുന്നു .
എന്നാൽ രുക്മി സമ്മതിച്ചില്ല .
ഞാൻ ജയിച്ചിരിക്കുന്നു  എന്ന് പറഞ്ഞു രുക്മി അട്ടഹസിച്ചു .
കലിംഗ രാജാവും ഇതിനെ അനുകൂലിച്ചു.
ആ സമയം ഒരു അശരീരി കേട്ടു.
" മഹാനായ ബലരാമാനാണ് ജയിച്ചത്‌ ."
എന്നിട്ടും രുക്മി അംഗീകരിച്ചില്ല .
ഇതിൽ കോപം പൂണ്ട ബലരാമൻ , ഒരു ഇരുംപുലക്കയെടുത്തു , രുക്മിയെ തല്ലിക്കൊന്നു .
രുക്മിയുടെ മരണത്തിൽ , ദുഖിതയായ രുക്മിണിയെ, കൃഷ്ണൻ സാന്ത്വനിപ്പിച്ചു .
കൃഷ്ണസഹോദരനായ ബലരാമൻ ചൂതാട്ടത്തിനിടയിൽ രുക്മിയെ വധിക്കുന്നു രുക്മിയുടെ പൂര്വ്വജന്മം
രുക്മി പൂവ്വജന്മത്തിൽ , ക്രോധവശൻ എന്ന അസുരനായിരുന്നു .
അതുകൊണ്ടാകാം , കൃഷ്ണൻ പോലും രുക്മിയുടെ വധം ആഗ്രഹിച്ചത്‌ .
ഭഗവാന്റെ ഉദ്ദേശം തന്നെ അസുരനിഗ്രഹം ആയിരുന്നല്ലോ.
കൂടാതെ തന്റെ രഹസ്യവിദ്യകൾ പ്രദർശിപ്പിച്ചു ജനങ്ങളുടെ കയ്യടി വാങ്ങണമെന്ന ആഗ്രഹമാണ് രുക്മിയില് മുന്നിട്ടു നിന്നത് .
അഭിമാനിയായ രുക്മി , തികഞ്ഞൊരു " ദുരഭിമാനിയും " കൂടയായിരുന്നു എന്ന് വേണം കരുതാൻ .
അതുകൊണ്ടാണല്ലോ ഇത്രയധികം മര്ക്കടമുഷ്ട്ടിയും മറ്റും കാണിക്കുന്നത് .
അതുകൊണ്ടാകാം , ശ്രീകൃഷ്ണൻ രുക്മിയെ വെറുത്തത് .
കൂടാതെ ബലരാമനെ കരുതിക്കൂട്ടി അപമാനിക്കാൻ ശ്രമിച്ചപ്പോഴാണ് രുക്മിക്ക് മരണമുണ്ടായത് എന്നതും ഓർക്കേണ്ടതാണ്.
രുക്മിയുടെ പൂർവ്വജന്മം മറ്റൊരു കഥ
മുൻപ്  ഒരു  കലിയുഗത്തിൽ  ഭഗവാൻ മഹാവിഷ്ണു ജിതൻ എന്ന ഒരു സന്യാസിയായി അവതാരമെടുത്തു .
ആരോടും ഒന്നും ഉരിയാടാതെ സദാ വേദചിന്തനവുമായി കഴിഞ്ഞിരുന്ന ജിതനെ ആൾക്കാർ മന്ദബുദ്ധിയെന്നാണ് ധരിച്ചിരുന്നത് .
ജിതന്റെ പിതാവ്  അവിടത്തെ ഒരു നാടുവാഴിയും , അമ്മാവൻ ധനാഢ്യനായ വ്യാപാരിയുമായിരുന്നു .
നാടുവാഴിയായ പിതാവിനോടുള്ള ബഹുമാനവും ഭക്തിയും കാരണം അമ്മാവനായ വജ്രബാഹു ജിതനെ ആദ്യമൊക്കെ വളരെയേറെ സ്നേഹിച്ചിരുന്നു .
തന്റെ മകളെ അദ്ദേഹം ജിതനു വിവാഹം  കഴിച്ചു നൽകുമെന്ന് ജിതന്റെ പിതാവിന് വാക്ക് കൊടുത്തിരുന്നു .
എന്നാൽ വജ്രബാഹുവിന്റെ പുത്രനായ സ്തോമയഷ്ടി , തന്റെ സുഹൃത്തായ ഒരു രാജകുമാരന് തന്റെ സഹോദരിയെ നൽകാനാണ് ആഗ്രഹിച്ചത് .
ഇതിനിടെ ജിതന്റെ സ്വഭാവം പുറത്താവുകയും നാടുവാഴിയുടെ മകൻ മന്ദബുദ്ധി ആണെന്ന് നാട്ടിൽ പാട്ടാവുകയും ചെയ്തു .
അതോടെ ജിതന്റെ വിവാഹം മുടങ്ങി .
ഈ വ്യസനത്താൽ നാടുവാഴി  രോഗം പിടിപെട്ടു കിടപ്പിലായി .
മരണക്കിടക്കയിൽ വച്ച് ആ നാടുവാഴി ജിതന്റെ അമ്മാവനായ വജ്രബാഹുവിനോട് തന്റെ രാജ്യം ഏറ്റെടുക്കാനും ഒരേയൊരു മകനായ ജിതനെ നോക്കിക്കൊള്ളണമെന്നും പറഞ്ഞേൽപ്പിച്ചു .
പിതാവിന്റെ മരണശേഷം ജിതന്റെ രാജ്യവും സമ്പത്തും മുഴുവൻ അമ്മാവനായ വജ്രബാഹുവും അളിയനായ സ്തോമയഷ്ടിയും കൈക്കലാക്കി .
തുടർന്ന് ജിതൻ തനിക്കു വിവാഹം ചെയ്തു തരാമെന്നു പിതാവിന് വാക്കു കൊടുത്തിരുന്ന കന്യകയെ ചോദിക്കുകയും അവളുമായി താൻ എവിടേക്കെങ്കിലും പൊയ്ക്കൊള്ളാമെന്നു പറയുകയും ചെയ്തു .
വജ്രബാഹു ജിതനെ സംരക്ഷിക്കാൻ തയ്യാറായി .
അദ്ദേഹം പറഞ്ഞു .
കുഞ്ഞേ നീ മന്ദബുദ്ധി ആണ് .
ബുദ്ധിമതിയായ എന്റെ മകൾ നിനക്ക് ചേരില്ല .
കൊട്ടാരത്തിൽ നിന്നോളൂ .
ചിരകാലം ഭക്ഷണം തരാം .
എന്നാൽ ഇതുകേട്ട് സ്തോമയഷ്ടി ജിതനെ ഇങ്ങനെ പരിഹസിച്ചു .
" എടോ മന്ദബുദ്ധീ ... നിനക്ക് എന്റെ സഹോദരിയെ തരാനോ ...  നിന്റെ രാജ്യം ഇപ്പോൾ എന്റേതാണ് . വേണമെങ്കിൽ എന്നെ യുദ്ധം ചെയ്തു ജയിച്ചിട്ടു എന്റെ പൊന്നു പെങ്ങളെ കൊണ്ടുപോകൂ വിഡ്ഡീ . അപ്പൻ കൈവിട്ട സ്വത്തു പിടിയ്ക്കാൻ കണ്ട ഉപായം കൊള്ളാം ...  കടന്നു പോ   പുറത്തു .  ഇവനെ ആരും സഹായിച്ചു പോകരുത് . സഹായിക്കുന്നവന്റെ കൈവെട്ടും ..."
ഇത് കേട്ട്  ജനങ്ങൾ മൂക്കത്തു വിരൽ വച്ചു .
സ്തോമയഷ്ടി ഉത്തമ സഹോദരനാണെന്നും , സഹോദരിയുടെ നന്മയ്ക്കായി പ്രവർത്തിക്കുന്നവനെന്നും ആൾക്കാർ പുകഴ്ത്തി .
ജിതൻ വളരെയേറെ അപമാനിക്കപ്പെട്ടു .
ലീലയാ കരഞ്ഞുകൊണ്ട് ആ പാവം വേദചിന്തനവുമായി അലഞ്ഞുതിരിഞ്ഞു .
ഒടുവിൽ ഹിമാലയത്തിൽ എത്തി ശിവനെ തപസ്സു ചെയ്തു സിദ്ധി നേടി , മുനിയായി മാറി .
ഈ മുനി അടുത്ത ജന്മത്തിൽ ധർമ്മദേവന്റെ കുലത്തിൽ പിറന്നു .
അപ്പോൾ ഇദ്ദേഹത്തെ നാരായണമുനി എന്ന് അറിയപ്പെട്ടു .
ഈ മുനിയാണ് കൃഷ്ണനായി ജനിച്ചത് .
പഴയ സ്തോമയഷ്ടിയാണ് രുക്മി .
വജ്രബാഹു ആണ് രുക്മിയുടെ പിതാവായ ഭീഷ്മകൻ .
[ മഹത്പുരണം , ജ്ഞാനവല്ലി , ഖണ്ഡം 6 ] അവലംബം
↑ [ http://www.sacred-texts.com/hin/m05/m05159.htm ] Ganguly's translation of mahabharatha.
↑ [ http://www.kasarabada.org/bhagavatam%2062.html ] bhagavatham dashamaskandam chapter61.
↑ [ബ്രഹ്മവൈവർത്ത പുരാണം dc books , 18 puranas series] ബ്രഹ്മവൈവർത്ത പുരാണം ശ്രീകൃഷ്ണ ജന്മഖണ്ഡം , അദ്ധ്യായങ്ങൾ 105 മുതൽ 109 വരെ.
വി.സി. വേലായുധൻപിള്ള
പ്രശസ്തനായ ഒരു ചികിൽസകനും സംഘാടകനുമാണ് വി.സി. വേലായുധൻപിള്ള .
ദേശീയ-അന്താരാഷ്ട്രതലത്തിലുള്ള വിവിധ ചികിൽസകസംഘടനകളുടെ ഭാരവാഹിത്വം ഇദ്ദേഹം വഹിച്ചിട്ടുണ്ട്.
കേരള സർക്കാരിന്റെ ആദ്യ ബെസ്റ്റ്‌ ഡോക്ടർ പുരസ്കാരം (1995), ഭാരത സർക്കാരിന്റെ ബി.സി. റോയ് പുരസ്കാരം (1995), 2006-ൽ ഇന്ത്യൻ മെഡിക്കൽ അസോസിയേഷന്റെ രത്ന അവാർഡ്‌ തുടങ്ങിയ പുരസ്കാരങ്ങൾ ലഭിച്ചിട്ടുണ്ട്.
ഡോക്റ്റർമാർക്കായി തുടങ്ങിയ സോഷ്യൽ സെക്യുരിറ്റി സ്കീമിന്റെ ഉപജ്ഞാതാവുമാണ് ഇദ്ദേഹം.
ആലപ്പുഴയിലാണ് ജനനം.
1963ൽ തിരുവനന്തപുരം മെഡിക്കൽ കോളേജിൽ നിന്നും എം.ബി.ബി.എസ്. കരസ്ഥമാക്കി.
1974ൽ പോണ്ടിച്ചേരിയിലെ ജിപ്മർ മെഡിക്കൽ കോളേജിൽ നിന്നും എം.എസ്. നേടി.
ശസ്ത്രക്രിയാവിദഗ്ദ്ധനായ ഇദ്ദേഹം കേരള ആരോഗ്യവകുപ്പിൽ സേവനമനുഷ്ഠിച്ചു സിവിൽ സർജനായി റിട്ടയർ ചെയ്തു.
അതിനുശേഷം തിരുവനന്തപുരത്ത്‌ ചെൽസാ മെഡിക്കൽ സെന്റർ നടത്തുന്നു.
കേരള ഗവൺമെന്റ്‌ മെഡിക്കൽ ഓഫീസേഴ്സ് അസോസിയേഷൻ സംസ്ഥാന പ്രസിഡന്റ്‌, ഐ.എം.എ. കേരള ഘടകം പ്രസിഡന്റ്‌ എന്നീ സ്ഥാനങ്ങൾ ഡോ. വേലായുധൻ പിള്ള വഹിച്ചിട്ടുണ്ടു്.
കേരളത്തിൽ നിന്നും രണ്ടാമതായി ഐ.എം.എ ദേശീയ പ്രസിഡന്റ്‌ (1992-93) സ്ഥാനത്തെത്തിയതു് ഇദ്ദേഹമാണു്.
1958-59-ൽ നാഷണൽ പ്രസിഡന്റായിരുന്ന ഡോ. സി.ഒ. കരുണാകരനാണ്‌ ഈ സ്ഥാനത്തെത്തുന്ന ആദ്യ മലയാളി.
1992-93-ൽ സൗത്ത് ഏഷ്യാ മെഡിക്കൽ അസോസിയേഷൻ പ്രസിഡന്റായി.
ഏഷ്യ ആൻഡ്‌ ഓഷിയാന കോൺഫെഡറേഷൻ മെഡിക്കൽ അസോസിയേഷൻ പ്രസിഡന്റായ ആദ്യ ഇന്ത്യാക്കാരനും ഡോ. പിള്ളയാണ്‌.
2007ൽ ലോക മെഡിക്കൽ അസോസിയേഷൻ സ്റ്റാൻഡിംഗ്‌ കമ്മറ്റി മെംബർ ആയി.
അവലംബം ↑ ഐ.എം.എ. ന്യൂസ്‌ മാഗസിൻ, ജൂലൈ, 2007 ജേർണൽ ഓഫ്‌ ഇന്ത്യൻ മെഡിക്കൽ അസ്സോസിയേഷൻ http://www.imakerala.freesevers.com http://www.imakerala.net Archived 2016-10-23 at the Wayback Machine .
http://www.expresshealthcaremgmt.com/20050531/coverstory02.shtml Archived 2008-06-14 at the Wayback Machine .
http://www.hindu.com/2007/08/06/stories/2007080659190300.htm Archived 2008-09-20 at the Wayback Machine .
http://www.nerve.in/tags:indian+medical+association Archived 2009-02-23 at the Wayback Machine .
വി (ഇംഗ്ലീഷക്ഷരം) ഇംഗ്ലീഷ് വിലാസം https://ml.wikipedia.org/wiki/V
ആധുനിക ഇംഗ്ലീഷ് അക്ഷരമാലയുടെയും ഐ‌എസ്ഒ അടിസ്ഥാന ലാറ്റിൻ അക്ഷരമാലയുടെയും ഇരുപത്തിരണ്ടാം അക്ഷരമാണ് V അല്ലെങ്കിൽ v .
ഇംഗ്ലീഷിൽ ഇതിന്റെ പേര് വി എന്നാകുന്നു (pronounced /വി ഇ/ ), ബഹുവചനം വിഇഎസ് .
ചരിത്രം 1627 മുതൽ നവോത്ഥാനം അല്ലെങ്കിൽ ഒരു വി യുടെ ആദ്യകാല ബറോക്ക് രൂപകൽപ്പന പുരാതന കൊരിന്തിലെ വിവരിക്കുന്ന കഥയാണെന്ന് പെര്സെഉസ് , ആൻഡ്രോമിഡ ആൻഡ് കെതൊസ് .
ചിത്രീകരിച്ചിരിക്കുന്ന വ്യക്തികളെ സൂചിപ്പിക്കുന്ന ലിഖിതങ്ങൾ ഗ്രീക്ക് അക്ഷരമാലയുടെ പ്രാചീന രൂപത്തിലാണ് എഴുതിയിരിക്കുന്നത്.
പെർസ്യൂസ് (ഗ്രീക്ക്: ΠΕΡΣΕΥΣ) ΠΕΡΣΕVΣ (വലത്ത് നിന്ന് ഇടത്തേക്ക്) എന്ന് ആലേഖനം ചെയ്തിട്ടുണ്ട്, സ്വരത്തെ പ്രതിനിധീകരിക്കുന്നതിന് V ഉപയോഗിക്കുന്നു.
മറ്റ് ഭാഷകളിലെ പേര് എഴുത്ത് സംവിധാനങ്ങളിൽ ഉപയോഗിക്കുക അനുബന്ധ പ്രതീകങ്ങൾ കമ്പ്യൂട്ടിംഗ് കോഡുകൾ അക്ഷരം V v Unicode name LATIN CAPITAL LETTER V LATIN SMALL LETTER V Encodings decimal hex decimal hex Unicode 86 U+0056 118 U+0076 UTF-8 86 56 118 76 Numeric character reference #86; #x56; #118; #x76; EBCDIC family 229 E5 165 A5 ASCII 1 86 56 118 76 Also for encodings based on ASCII, including the DOS, Windows, ISO-8859 and Macintosh families of encodings.
മറ്റ് പ്രാതിനിധ്യങ്ങൾ NATO phonetic Morse code Victor ···– Signal flag Flag semaphore Braille dots-1236 ഇതും കാണുക സംഗീത സിദ്ധാന്തത്തിൽ ആധിപത്യം വീ ∨, ലോജിക്കൽ ദിസ്ജുന്ച്തിഒന് ചെക്ക് മാർക്ക് അവലംബം ബാഹ്യ കണ്ണികൾ Media related to V at Wikimedia Commons V എന്നതിന്റെ വിക്ഷണറി നിർ‌വചനം.
v എന്നതിന്റെ വിക്ഷണറി നിർ‌വചനം.
വി.സി. ശ്രീജൻ ഇംഗ്ലീഷ് വിലാസം https://ml.wikipedia.org/wiki/V.
_Sreejan ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മലയാളത്തിലെ പ്രമുഖനായ നിരൂപകനും താത്ത്വികലേഖകനുമാണ്‌ വി.സി. ശ്രീജൻ .
കേരള സർക്കാർ സർവ്വീസിൽ കോളേജ് അദ്ധ്യാപകനായിരുന്നു.
തലശ്ശേരിയിലെ ബ്രണ്ണൻ കോളേജിൽ നിന്നും ഇംഗ്ലീഷ് വിഭാഗം റീഡറായി സർവ്വീസിൽ നിന്ന് റിട്ടയർ ചെയ്തു.
മലയാളത്തിൽ 100-ഓളം ലേഖനങ്ങളും 11 പുസ്തകങ്ങളും ഇംഗ്ലീഷിൽ 5 പ്രബന്ധങ്ങളും വി.സി. ശ്രീജൻ പ്രസിദ്ധീകരിച്ചിട്ടുണ്ട്.
1951-ൽ ജനനം.
വടകരയിലും മടപ്പള്ളി ഗവ.
കോളേജിലും പഠനം.
കാലിക്കറ്റ് സർവ്വകലാശാലയുടെ തലശ്ശേരി സെന്ററിൽ നിന്ന് ഇംഗ്ലീഷ് സാഹിത്യത്തിൽ മാസ്റ്റർ ബിരുദവും പിന്നീട് ഡോക്ടറേറ്റും.
കോളേജ് വിദ്യാർത്ഥിയായിരിക്കെ തന്നെ സാഹിത്യത്തിലും അതോടൊപ്പം രാഷ്ട്രീയത്തിലും സജീവമായി പ്രവർത്തിച്ചു.
സി.പി.ഐ(എം.എൽ)ന്റെ കോഴിക്കോട് ജില്ലാ കമ്മിറ്റിയംഗമായിരുന്നു.
അടിയന്തരാവസ്ഥയുടെ തൊട്ട് മുമ്പ് പ്രസിദ്ധീകരിച്ച യെനാൻ മാസികയുടെ പത്രാധിപരായിരുന്നു.
മാസിക നിരോധിക്കപ്പെടുകയും  ശ്രീജൻ ഉൾപ്പെടെ പത്രാധിപസമിതിഅംഗങ്ങൾ എല്ലാവരും അടിയന്തരാവസ്ഥാകാലത്ത് അറസ്റ്റ് ചെയ്ത് തടവിലാക്കപ്പെടുകയും ചെയ്തു.
എങ്കിലും വൈകാതെ സ്വതന്ത്രനാക്കപ്പെട്ടു.
ആദ്യകാല നിരൂപണങ്ങൾ
മാർക്സിസം - ലെനിനിസത്തിന്റെ സ്വാധീനത്തിലാണ് സാഹിത്യ നിരൂപകനായി വി.സി. ശ്രീജൻ രംഗപ്രവേശം ചെയ്യുന്നത്.
അസ്തിത്വവാദാത്മകമായ ആധുനികതയുടെ വിമർശനമായി ദേശാഭിമാനി വാരികയിൽ എഴുതിയ ലേഖനമാണ് ശ്രദ്ധേയമായ ആദ്യനിരൂപണം.
{തെളിവ്}}.
ഈ ലേഖനം ശ്രീജന്റെ പിൽക്കാല കൃതികളിലൊന്നും എടുത്തു ചേർത്തിട്ടില്ല.
വൈരുദ്ധ്യാധിഷ്ഠിത ഭൗതികവാദ വിമർശസംഗ്രഹം
യാ ദേവീ സർവ്വഭൂതേഷു വിനു ശേഷം പ്രസിദ്ധീകരിക്കപ്പെട്ട പ്രധാന രചന വൈരുദ്ധ്യാധിഷ്ഠിത ഭൌതികവാദവിമർശസംഗ്രഹം ആയിരുന്നു.
മാർക്സിസത്തിന്റെ അടിസ്ഥാന പരികല്പനകൾ വിമർശനവിധേയമാക്കുന്ന ഈ പഠനം വിജ്ഞാനകൈരളി മാസികയിൽ ഖണ്ഡശ്ശയായി പ്രസിദ്ധീകരിക്കകയായിരുന്നു.
കൃതികൾ മലയാളം കൃതികൾ യാ ദേവീ സർവ്വഭൂതേഷു ചിന്തയിലെ രൂപകങ്ങൾ (1991) പ്രവാചകന്റെ മരണം (1993) കഥയും പ്രത്യയശാസ്ത്രവും (1993) വാക്കും വാക്കും (1996) അർത്ഥാന്തരന്യാസം (1999) ആധുനികോത്തരം: വിമർശനവും വിശകലനവും (1999) വിമർശനാത്മക സിദ്ധാന്തം (1999) നോവൽവായനകൾ (2003) പ്രതിവാദങ്ങൾ (2004) അർത്ഥവാദങ്ങൾ (2006) മഞ്ജരി (വി.ടി. കുമാരന്റെ ഉപന്ന്യാസങ്ങൾ; സമാഹരണം, ആമുഖത്തോടെ) ഇംഗ്ലീഷ് ലേഖനങ്ങൾ ഒബ്സ്ക്യൂർ കാമെറാസ്: ദ അൺകോൺഷ്യസ്, ഐഡിയോളജി ആന്റ് മെറ്റാഫോർ.
JICPR വാല്യം.
നമ്പ്ര 2.
ഫീൽഡ്സ്, മാട്രിസെസ് ആന്റ് ഓർസ്-റ്റെക്സ്റ്റ് CURJ ഏപ്രിൽ 2000 സാൻസ്ക്രിറ്റ്, ഇന്ദുലേഖ ആന്റ് ഇംഗ്ലീഷ്.
ദ ഏർളി നോവൽസ് ഇൻ ദ സൌത്ത് ഇന്ത്യൻ ലാങ്ഗ്വജസ്.
എഡിറ്റർ: ശങ്കരൻ രവീന്ദ്രൻ.
കോഴിക്കോട് സർവ്വകലാശാല 2000.
സൈൻസ് ടേക്കൺ ഫോർ സിഗ്നിഫൈയേർസ്.
ഹരിതം 13(2001).
രസ: ദ് കൺസ്പ്റ്റ് ആന്റ് ഫിഗർ.
CURJ Feb. 2003.
അപ്രകാശിത കൃതി ഏസ്തെറ്റിക്സ് ആന്റ് മെറ്റഫോർ.
പ്രസിദ്ധീകരിക്കാത്ത പി.എച്.ഡി. പ്രബന്ധം.
കോഴിക്കോട് സർവ്വകലാശാല 1993.
പുരസ്കാരങ്ങൾ സി.ബി. കുമാർ എൻഡോവ്മെന്റ് (2003), കേരള സാഹിത്യ അക്കാദമിയുടെ സാഹിത്യ നിരൂപണത്തിനുള്ള പുരസ്കാരം (2005) എന്നിവ ലഭിച്ചെങ്കിലും നിരസിച്ചു.
നിരൂപകനും ചലച്ചിത്രനടനുമായ നരേന്ദ്രപ്രസാദിന്റെ ഓർമ്മയ്ക്ക് സ്ഥാപിച്ച നരേന്ദ്രപ്രസാദ് പുരസ്കാരം സാഹിത്യനിരൂപണത്തിന് 2007 ൽ.
അവലംബം ↑ ↑ നിരൂപണത്തിനും പഠനത്തിനും നൽകുന്ന കേരള സാഹിത്യ അക്കാദമി പുരസ്കാരം ലഭിച്ച കൃതികൾ .
വി.​എസ്.
സുരേഖ ഇംഗ്ലീഷ് വിലാസം https://ml.wikipedia.org/wiki/V.
_Surekha
ഒരു ഇന്ത്യൻ വനിതാ പോൾ വാൾട്ട് കായികതാരമാണ് വി.എസ്. സുരേഖ (ജനനം: ( 1984-08-14 ) 14 ഓഗസ്റ്റ് 1984 ) 2014 - ൽ ന്യൂഡൽഹിയിൽ വച്ചു നടന്ന ദേശീയ ഓപ്പൺ ചാമ്പ്യൻഷിപ്പിൽ 4.15 മീറ്റർ ഉയരം താണ്ടി കൊണ്ട് ദേശീയ റെക്കോർഡ് കുറിച്ചു.
ദേശീയ തലത്തിൽ 4 മീറ്റർ എന്ന ഉയരം മറികടന്ന ആദ്യത്തെ ഇന്ത്യൻ വനിതാ പോൾ വാൾട്ട് താരമാണ് സുരേഖ.
1984 ഓഗസ്റ്റ് 14-ന് കേരളത്തിൽ ജനിച്ചു.
പ്രാഥമിക വിദ്യാഭ്യാസ കാലത്ത് ലോങ് ജമ്പ് പോലെയുള്ള കായിക മത്സരങ്ങളിലും പങ്കെടുത്തിരുന്നു.
ഹൈസ്കൂൾ വിദ്യാഭ്യാസ കാലഘട്ടത്തിൽ ചെന്നൈയിലെ പ്രൈം സ്പോർട്സ് അക്കാദമിയിലെ കായിക പരിശീലകനായ നാഗരാജ്, മുൻ പോൾ വാൾട്ട് കായികതാരമായ മാണിക് രാജ് തുടങ്ങിയ കായിക പരിശീലകർക്കു കീഴിൽ പോൾവാൾട്ട് പരിശീലനം നേടുകയുണ്ടായി.
ഇതിനെ തുടർന്നാണ് സുരേഖ ദേശീയ മത്സരങ്ങളിൽ പങ്കെടുക്കാൻ ആരംഭിച്ചത്.
2003 സെപ്റ്റംബർ 28 - ാം തീയതി ബാംഗ്ലൂരിൽ വച്ചു നടന്ന 43-ാമത് ദേശീയ ഓപ്പൺ അത്‌ലറ്റിക് ചാമ്പ്യൻഷിപ്പ് മത്സരത്തിൽ 3.51 എന്ന ഉയരം താണ്ടിക്കൊണ്ട് ദേശീയ റെക്കോർഡ് കുറിച്ചു.
2014 നവംബറിൽ ന്യൂഡൽഹിയിൽ വച്ചു നടന്ന ദേശീയ ഓപ്പൺ ചാമ്പ്യൻഷിപ്പ് മത്സരത്തിൽ വച്ച് ഇതേ റെക്കോർഡ് വീണ്ടും മറികടന്നുകൊണ്ട് 4.15 മീറ്റർ എന്ന ഉയരം താണ്ടുകയുണ്ടായി.
2006 - ൽ ഖത്തറിലെ ദോഹയിൽ വച്ചു നടന്ന ഏഷ്യൻ ഗെയിംസിലും തുടർന്ന് 2009 നവംബറിൽ ചൈനയിലെ പ്രധാനപ്പെട്ട നഗരമായ ഗ്വാങ്ഷൂവിൽ വച്ചു നടന്ന ഏഷ്യൻ ചാമ്പ്യൻഷിപ്പിലും ഇന്ത്യയെ പ്രതിനിധീകരിച്ച് സുരേഖ പങ്കെടുത്തിരുന്നു.
മികച്ച പ്രകടനങ്ങൾ മികച്ച പ്രകടനങ്ങൾ വർഷം പ്രകടനം വേദി കുറിപ്പുകൾ 2003 3.51 മീറ്റർ 2003 സെപ്റ്റംബർ 28 - ാം തീയതി ബാംഗ്ലൂരിൽ വച്ചു നടന്ന 43-ാമത് ദേശീയ ഓപ്പൺ അത്‌ലറ്റിക് ചാമ്പ്യൻഷിപ്പ് [3] ദേശീയ റെക്കോർഡ് 2006 3.85 മീറ്റർ ന്യൂഡൽഹി ദേശീയ ചാമ്പ്യൻഷിപ്പ് 2006 4.08 മീറ്റർ 3-ാം ദേശീയ അത്‌ലറ്റിക് സർക്യൂട്ട് മീറ്റ്, പട്യാലa 4 മീറ്റർ മാർക്ക് മറികടന്നു.
2014 4.15 മീറ്റർ 2014 നവംബറിൽ ന്യൂഡൽഹിയിൽ വച്ചു നടന്ന ദേശീയ ഓപ്പൺ ചാമ്പ്യൻഷിപ്പ് സ്വന്തം റെക്കോർഡ് മെച്ചപ്പെടുത്തിക്കൊണ്ട് പുതിയ ദേശീയ റെക്കോർഡ് കുറിച്ചു.
ഇന്ത്യൻ ട്രിപ്പിൾ ജമ്പ് കായികതാരവും ഈ ഇനത്തിലെ ദേശീയ റെക്കോർഡിനുടമയും മലയാളിയുമായ രഞ്ജിത്ത് മഹേശ്വരിയെയാണ് സുരേഖ വിവാഹം ചെയ്തിരിക്കുന്നത്.
ജിയ, സ്പർശ എന്നീ രണ്ടു മക്കളുണ്ട്.
2014 - ൽ 4.15 മീറ്റർ താണ്ടിക്കൊണ്ട് ദേശീയ റെക്കോർഡ് സ്വന്തമാക്കിയപ്പോൾ മകൾക്ക് നാലു വയസ്സായിരുന്നു.
നിലവിൽ ദക്ഷിണ റെയിൽവേയിലെ ഉദ്യോഗസ്ഥയാണ്.
അവലംബം പുറം കണ്ണികൾ IAAF profile for വി.​എസ്.
സുരേഖ
വി (ദക്ഷിണകൊറിയൻ ഗായകൻ)
ഒരു ദക്ഷിണ കൊറിയൻ ഗായകനും ഗാനരചയിതാവുമാണ് കിം തെയ്-ഹ്യുങ് (കൊറിയൻ: 김태형; ജനനം ഡിസംബർ 30, 1995).
അദ്ദേഹത്തിന്റെ സ്റ്റേജ് നാമം ആയ വി എന്ന പേരിലും അറിയപ്പെടുന്നു.
അദ്ദേഹം ദക്ഷിണ കൊറിയൻ ബോയ് ബാൻഡ് ബിടിഎസിലെ അംഗമാണ്.
1995 ഡിസംബർ 30-ന് ദക്ഷിണ കൊറിയയിലെ ഡേഗുവിലെ സിയോ ഡിസ്ട്രിക്റ്റിൽ കിം തേ-ഹ്യുങ് ജനിച്ചു.
ജിയോചാങ് കൗണ്ടിയിൽ വളർന്നു.
ഇളയ സഹോദരനും സഹോദരിയുമുള്ള മൂന്ന് മക്കളിൽ മൂത്തയാളാണ് അദ്ദേഹം.
പ്രാഥമിക വിദ്യാലയത്തിൽ ഒരു പ്രൊഫഷണൽ ഗായകനാകാനാണ് വി ആദ്യം ആഗ്രഹിച്ചത്.
തന്റെ പിതാവിന്റെ പിന്തുണയോടെ, അദ്ദേഹം കരിയർ പിന്തുടരുന്നതിനുള്ള ഒരു മാർഗമായി ആദ്യകാല മിഡിൽ സ്കൂളിൽ സാക്സഫോൺ പാഠങ്ങൾ പഠിക്കാൻ തുടങ്ങി.
ദേഗുവിലെ ഒരു ഓഡിഷനിൽ വിജയിച്ചതിന് ശേഷം വി ഒടുവിൽ ബിഗ് ഹിറ്റ് എന്റർടൈൻമെന്റിന്റെ ട്രെയിനിയായി.
കുറിപ്പുകൾ അവലംബം പുറംകണ്ണികൾ V എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വി.സി. കബീർ ഇംഗ്ലീഷ് വിലാസം https://ml.wikipedia.org/wiki/V.
C._Kabeer
കേരളത്തിലെ പൊതുപ്രവർത്തകനാണ് വി.സി. കബീർ .
ചേക്കു ഹാജിയുടേയും സുലേഖ ഉമ്മയുടേയും മകനായി 1943 മെയ് 10 ന് ജനിച്ചു.
കോൺഗ്രസിന്റെ വിദ്യാർത്ഥി വിഭാഗം വഴിയായി സജീവ രാഷ്ട്രീയത്തിലെത്തിയത്.
വിമോചനസമരത്തിൽ പങ്കെടുത്ത് 20 ദിവസം ജയിൽവാസവും അനുഷ്ടിച്ചിട്ടുണ്ട്.
അദ്ധ്യാപനമായിരുന്നു തൊഴിൽ.
അധികാര സ്ഥാനങ്ങൾ 19-1-2000 മുതൽ 13-5-2001 വരെ നായന്നാർ മന്ത്രിസഭയിൽ ആരോഗ്യവകുപ്പിന്റേയുൻ സ്പോർട്സ് വകുപ്പിന്റേയും മന്ത്രി.
1992-2000 വരെ കെ.പി.സി.സി. (എസ്.) സെക്രട്ടറി.
1982-1992 വരെ ഡി.സി.സി (എസ്.) പ്രസിഡന്റ്.
1977-1980 വരെ പാലക്കാട് ഡി.സി.സി. സെക്രട്ടറി.
1970-1978 വരെ യൂത്ത് കോൺഗ്രസിന്റെ പ്രസിഡന്റ്.
1964-1968 വരെ യൂത്ത് കോൺഗ്രസിന്റെ ജില്ലാ സെക്രട്ടറി.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 2006 ഒറ്റപ്പാലം നിയമസഭാമണ്ഡലം എം. ഹംസ സി.പി.ഐ.എം. , എൽ.ഡി.എഫ്. വി.സി. കബീർ കോൺഗ്രസ് (ഐ.) , യു.ഡി.എഫ്. 2001*(1) ഒറ്റപ്പാലം നിയമസഭാമണ്ഡലം വി.സി. കബീർ എൻ.സി.പി. , എൽ.ഡി.എഫ്. സി.വി. ബാലചന്ദ്രൻ മാസ്റ്റർ കോൺഗ്രസ് (ഐ.) , യു.ഡി.എഫ്. 1996 ഒറ്റപ്പാലം നിയമസഭാമണ്ഡലം വി.സി. കബീർ എൻ.സി.പി. , എൽ.ഡി.എഫ്. സി.വി. ബാലചന്ദ്രൻ മാസ്റ്റർ കോൺഗ്രസ് (ഐ.) , യു.ഡി.എഫ്. 1991 ഒറ്റപ്പാലം നിയമസഭാമണ്ഡലം വി.സി. കബീർ ഐ.സി.എസ്. , എൽ.ഡി.എഫ്. കെ. ശങ്കരനാരായണൻ കോൺഗ്രസ് (ഐ.) , യു.ഡി.എഫ്. 1987 ഒറ്റപ്പാലം നിയമസഭാമണ്ഡലം കെ. ശങ്കരനാരായണൻ കോൺഗ്രസ് (ഐ.) , യു.ഡി.എഫ്. വി.സി. കബീർ ഐ.സി.എസ്. , എൽ.ഡി.എഫ്. 1982 ഒറ്റപ്പാലം നിയമസഭാമണ്ഡലം വി.സി. കബീർ കോൺഗ്രസ് (എസ്.) പി. ബാലൻ കോൺഗ്രസ് (എ.) (1) 2005 ആഗസ്റ്റ് 11ന് എം.എൽ.എ സ്ഥാനം രാജി വെച്ചു.
ഭാര്യ - എ.എ. ബീപാത്തു, രണ്ട് മകനും ഒരു മകളും.
വി.സി. ബേഡ് അന്താരാഷ്ട്ര വിമാനത്താവളം
ആന്റീഗ ബാർബ്യൂഡ എന്ന ദ്വീപ് രാജ്യത്തിൽ സ്ഥിതി ചെയ്യുന്ന അന്താരാഷ്ട്ര വിമാനത്താവളം ആണ് വി.സി. ബേഡ് അന്താരാഷ്ട്ര വിമാനത്താവളം.
തലസ്ഥാനമായ St. ജോൺസിൽ ആണ് ഇത് സ്ഥിതി ചെയ്യുന്നത്.